**SPOZNAVANJE OKOLJA 2. TEDEN**

**PONEDELJEK, 23. 3. 2020**

Dragi učenci,

Danes imamo na urniku eno uro spoznavanja okolja in ker se je tudi uradno že začel letni čas pomlad, bomo začeli s temo POMLAD.

V učbeniku Lili in Bine Spoznavanje okolja, poiščete stran 56 (če ne moreš dostopati do učbenika na spletni strani, imaš slikico prilepljeno pod tem besedilom – na naslednji strani).

Ogledate si sliko in ustno odgovarjate na vprašanja:

* Kateri letni čas je na sliki?
* Kakšne so značilnosti tega letnega časa?
* Kaj se dogaja z rastlinami? Kateri so znanilci pomladi?
* Ali dan postaja daljši ali krajši?
* Na glas preberete besedilo pod sliko. Odprete zvezek za spoznavanje okolja, napišete naslov POMLAD in datum, ter narišete pomlad (obvezno morate narisati nekaj značilnosti, ki jih opazimo v naravi, npr: drevesa brstijo, prve cvetlice začnejo cveteti ...).

**Hitri in vedoželjni lahko naredijo še naslednjo nalogo:**

* Prepišete besedilo iz učbenika (glej sliko pod tem besedilom).

